L'Ajuntament de Bétera descobreix el talent de joves músics amb el I Concurs Internacional de Direcció de Banda Simfònica
22 de novembre de 2022

• La convocatòria ha suposat la inscripció de 216 músics de 19 països i 4 continents diferents.

• Aquesta primera edició començarà demà dimecres dia 23 i continuarà fins al diumenge 27 moment en el qual es donarà a conéixer al guanyador o guanyadora.

L'Ajuntament de Bétera al costat de la Fundació Socialmusik ha presentat aquest migdia el I Concurs Internacional de Direcció de Banda Simfònica que arrancarà demà dijous dia 23 fins diumenge que ve 27 a l'Auditori de la Casa de la Cultura.

A la roda de premsa oferida per l'Alcaldessa de Bétera, Elia Verdevío, el regidor de Cultura, Manuel Chover i el president de la Fundació Socialmusik, Bernardo Fabra, han acudit nombrosos periodistes especialitzats de diferents mitjans de comunicació a nivell local i provincial que es faran ressò d'aquest esdeveniment que naix amb dos objectius definits; descobrir i promoure joves directors de tot el món. I que ha suposat una convocatòria d'èxit després d'inscriure's dos-cents setze directors i directores de banda.

D'aquesta manera, i tal com s'ha anunciat en roda de premsa, un Jurat de prestigi internacional presidit per director suís, Felix Hauswirth, seleccionarà durant aquesta setmana als candidats en fases eliminatòries, fins a arribar a la gran final que se celebrarà el diumenge 27 a les 11:00h a la Casa de la Cultura del municipi.

Durant la Presentació, Manuel Chover, ha destacat “la ferma aposta de Bétera amb els joves directors de tot el món”, i així mateix ha qualificat el concurs com a “únic en el món, tant per la quantia econòmica del premi, com per l'oportunitat que té el guanyador de poder ser convidat a dirigir importants bandes professionals espanyoles”. Al seu torn, el regidor ha recalcat “l'aposta del Consistori amb la música de nova creació”, ressaltant l'estrena de la Suite Atlàntica del compositor canari, Germán Arias, en la final del concurs.

En aqueixa mateixa línia, Elia Verdevió ha afirmat “el compromís de l'Ajuntament amb la cultura i especialment, amb la música” i ha ressaltat “la projecció internacional que ofereix a Bétera aquest esdeveniment amb més de 200 participants de 19 països i 4 continents diferents que delectaran als presents amb grans melodies”.

Sens dubte, aquesta primera edició marca l'inici d'un concurs que pretén continuar buscant joves talents que situen a Bétera en l'epicentre de la direcció de bandes, que ressalten la seua tradició musical i que posen en valor la cultura local.

Més informació: www.concursodireccionbandas.com